作者:顏奎
標題:大
內容:唱古荼䕷，新荷葉，誰向重簾深處。東風三十六，向園林都過，餘寒猶妒。公子狐裘，佳人翠袖，怎見此時情否。天上知音杳，怪參差律呂，世間多誤。記畫扇題詩，單衣試酒，夢歸泥絮。嗟春如逆旅。送無路、遠涉前無渡。回首住、凌波亭館，待月樓臺，滿身花氣凝香霧。度入南薰去。留燕伴、不教遲暮。但一點、芳心苦。生怕搖落，分付荷房收貯。晚妝又隨過雨。